ΚΟΙΝΗ ΘΕΣΗ (ΕΚ) αριθ. 8/98 που καθορίστηκε από το Συμβούλιο στις 19 Δεκεμβρίου 1997 για την έκδοση της σύστασης του Συμβουλίου σχετικά με δελτίο στάθμευσης για άτομα με ειδικές ανάγκες (98/C 62/02)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1,

το σχέδιο σύστασης που υπέβαλε η Επιτροπή,

τη γνώμη της Οικονομικής και Κοινωνικής Επιτροπής (1),

τη γνώμη της Επιτροπής των Περιφερειών (2),

Αποφασίζοντας σύμφωνα με τη διαδικασία που προβλέπεται στο άρθρο 189Γ της συνθήκης (3),

Εκτιμώντας:

(1) ότι η Επιτροπή έχει εισηγηθεί την αμοιβαία αναγνώριση ενός δελτίου στάθμευσης για άτομα με ειδικές ανάγκες σύμφωνα με ένα ενιαίο κοινοτικό υπόδειγμα στην ανακοίνωσή της για ένα μεσοπρόθεσμο πρόγραμμα κοινωνικής δράσης 1995-1997, που διαβιβάστηκε στο Συμβούλιο και το Ευρωπαϊκό Κοινοβούλιο καθώς και στην Οικονομική και Κοινωνική Επιτροπή και την Επιτροπή των Περιφερειών στις 12 Απριλίου 1995 καθώς και στην έκθεσή της προς το Συμβούλιο ως προς τα μέτρα που πρέπει να ληφθούν στην Κοινότητα σε θέματα προσπελασιμότητας των μέσων μεταφοράς για τα άτομα μειωμένης κινητικότητας, με ημερομηνία 26 Νοεμβρίου 1993 7

(2) ότι, σύμφωνα με το πνεύμα της σύστασης του Συμβουλίου και των αντιπροσώπων των κυβερνήσεων των κρατών μελών, που συνήλθαν στα πλαίσια του Συμβουλίου της 20ής Δεκεμβρίου 1996, όσον αφορά την ισότητα ευκαιριών για τα άτομα με ειδικές ανάγκες, κάθε άτομο με ειδικές ανάγκες, πρέπει να μπορεί να επωφελείται συγκεκριμένων πρόσθετων μέτρων αποσκοπούντων στη διευκόλυνση της κοινωνικής και επαγγελματικής του ένταξης 7

(3) ότι η χρησιμοποίηση ενός μεταφορικού μέσου εκτός των δημόσιων μεταφορικών μέσων αποτελεί, για πολλά από τα άτομα με ειδικές ανάγκες, το μόνο μέσο μετακίνησής τους κατά τρόπο αυτόνομο ενόψει της κοινωνικής και επαγγελματικής τους ένταξης 7 ότι θα πρέπει, υπό ορισμένες συνθήκες, τηρώντας πάντα τους κανόνες οδικής ασφάλειας, να επιτρέπεται σ' αυτά τα άτομα με ειδικές ανάγκες που είναι κάτοχοι δελτίου στάθμευσης για άτομα με ειδικές ανάγκες να σταθμεύουν το όχημά τους χωρίς να πρέπει στη συνέχεια να πραγματοποιούν μεγάλες μετακινήσεις 7 ότι θα πρέπει συνεπώς τα άτομα με ειδικές ανάγκες να μπορούν σε ολόκληρη την Κοινότητα να επωφελούνται των διευκολύνσεων που παρέχονται μέσω του δελτίου στάθμευσης για τα άτομα με ειδικές ανάγκες σύμφωνα με τους εθνικούς κανόνες που ισχύουν στην χώρα στην οποία βρίσκεται το εν λόγω άτομο 7

(4) ότι τα δελτία στάθμευσης για άτομα με ειδικές ανάγκες ενδέχεται να εμπίπτουν στην αρμοδιότητα των περιφερειακών και τοπικών αρχών 7 ότι θα πρέπει, κατά συνέπεια, να ζητηθεί η γνώμη της Επιτροπής των Περιφερειών 7

(5) ότι, σύμφωνα με την αρχή της επικουρικότητας, μια κοινοτική ενέργεια είναι σκόπιμη για να προωθήσει την αμοιβαία κατανόηση και αναγνώριση των δελτίων στάθμευσης για άτομα με ειδικές ανάγκες και για να διευκολύνει την ελεύθερη κυκλοφορία των ατόμων με ειδικές ανάγκες 7

(6) ότι καλό είναι να υπάρχει ένα δελτίο στάθμευσης για τα άτομα με ειδικές ανάγκες βάσει κοινοτικού υποδείγματος αναγνωρισμένου αμοιβαία από τα κράτη μέλη 7

(7) ότι ο ορισμός των ειδικών αναγκών και οι τρόποι χορήγησης των δελτίων στάθμευσης για τα άτομα με ειδικές ανάγκες είναι αρμοδιότητα των κρατών μελών 7

(8) ότι καλό είναι να προβλέπουν τα κράτη μέλη στοιχεία ασφάλειας προκειμένου να εμποδισθεί η πλαστογραφία ή η παραποίηση του εν λόγω δελτίου στάθμευσης 7

(9) ότι η Ευρωπαϊκή Διάσκεψη των Υπουργών Μεταφορών (ΕΔΥΜ) έχει ήδη εγκρίνει ψήφισμα προς ενθάρρυνση της παροχής και της αμοιβαίας αναγνώρισης των δελτίων στάθμευσης για άτομα με ειδικές ανάγκες (ψήφισμα της ΕΔΥΜ της 22ας Απριλίου 1997) 7

(10) ότι ενδείκνυται να παρασχεθούν στους κατόχους του δελτίου όλες οι χρήσιμες πληροφορίες ως προς τους όρους χρήσης του εν λόγω δελτίου στα κράτη μέλη,

ΣΥΝΙΣΤΑ στα κράτη μέλη:

1. να θεσπίσουν το δελτίο στάθμευσης για τα άτομα με ειδικές ανάγκες που τους χορηγείται σύμφωνα με τις αντίστοιχες εθνικές διατάξεις κατά το ενιαίο κοινοτικό υπόδειγμα, όπως αυτό περιγράφεται στο παράρτημα, και το οποίο θα μπορεί να χρησιμοποιηθεί παράλληλα με τα δελτία που χορηγούνται στα κράτη μέλη, σύμφωνα με τις προϋποθέσεις της παραγράφου 5 7

2. να αναγνωρίσουν από 1ης Ιανουαρίου 1999, τα δελτία στάθμευσης για τα άτομα με ειδικές ανάγκες που θεσπίζονται σύμφωνα με το ενιαίο κοινοτικό υπόδειγμα από κάθε κράτος μέλος, κατά τρόπο ώστε ο κάτοχος ενός τέτοιου δελτίου να μπορεί να επωφελείται των διευκολύνσεων στάθμευσης που συνδέονται με το δελτίο αυτό και παραχωρούνται από το κράτος μέλος στο οποίο βρίσκεται 7

3. να χορηγούν το ευεργέτημα του δελτίου στάθμευσης στα άτομα με μειονέκτημα που συνεπάγεται μειωμένη κινητικότητα 7

4. να παρέχουν, κατά τη χορήγηση του δελτίου στάθμευσης στα άτομα με ειδικές ανάγκες και κατόπιν αιτήσεως των ενδιαφερομένων, βάσει τεχνικού δελτίου που θα ετοιμάσει η Επιτροπή, κατάλογο των προϋποθέσεων χρήσης στα διάφορα κράτη μέλη της Ευρωπαϊκής Ένωσης 7

5. να λάβουν τα απαραίτητα μέτρα ώστε να πραγματοποιηθεί η διάθεση των δελτίων στάθμευσης για άτομα με ειδικές ανάγκες σύμφωνα με το εναίο κοινοτικό υπόδειγμα, το αργότερο την 1η Ιανουαρίου 2000.

Η παρούσα σύσταση δεν εμποδίζει να συνεχίσει να χρησιμοποιείται ο τύπος του δελτίου που ίσχυε σε ένα κράτος μέλος προ της 1ης Ιανουαρίου 2000 στο έδαφος του εν λόγω κράτους μέλους και μετά την ημερομηνία αυτή, έως ότου αντικατασταθεί 7

6. να ενημερώσουν την Επιτροπή, πριν από την 1η Ιανουαρίου 2000, σχετικά με τη συνέχεια που θα δοθεί στην παρούσα σύσταση.

Βρυξέλλες, . . .

Για το Συμβούλιο

Ο Πρόεδρος

(1) ΕΕ C 174 της 17.6.1996, σ. 27.

(2) ΕΕ C 42 της 10.2.1997, σ. 27.

(3) Γνώμη του Ευρωπαϊκού Κοινοβουλίου της 13ης Δεκεμβρίου 1996 (ΕΕ C 20 της 20.1.1997, σ. 386), κοινή θέση του Συμβουλίου της 19ης Δεκεμβρίου 1997 (δεν έχει ακόμα δημοσιευθεί στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

ΠΑΡΑΡΤΗΜΑ

ΔΙΑΤΑΞΕΙΣ ΣΧΕΤΙΚΕΣ ΜΕ ΤΟ ΚΟΙΝΟΤΙΚΟ ΥΠΟΔΕΙΓΜΑ ΔΕΛΤΙΟΥ ΣΤΑΘΜΕΥΣΗΣ ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ

Α. Οι συνολικές διαστάσεις του δελτίου στάθμευσης για άτομα με ειδικές ανάγκες κατά το κοινοτικό υπόδειγμα είναι οι ακόλουθες:

- ύψος: 106 mm

- πλάτος: 148 mm.

Β. Το χρώμα του δελτίου στάθμευσης είναι γαλάζιο, εκτός από το σύμβολο της αναπηρικής πολυθρόνας, που βρίσκεται σε πλατύ φόντο σκούρου μπλε χρώματος.

Γ. Το δελτίο στάθμευσης για άτομα με ειδικές ανάγκες είναι πλαστικοποιημένο, εκτός από τη γραμμή στο αριστερό μέρος της οπίσθιας πλευράς που προβλέπεται για την υπογραφή του κατόχου.

Δ. Το δελτίο στάθμευσης για άτομα με ειδικές ανάγκες διαθέτει μια πρόσθια και μια οπίσθια όψη, καθεμία χωρισμένη καθέτως σε δύο μέρη.

Το αριστερό μέρος της πρόσθιας όψης περιέχει:

- το σύμβολο της αναπηρικής πολυθρόνας σε λευκό χρώμα πάνω σε σκούρο μπλε φόντο,

- την ημερομηνία λήξης του δελτίου στάθμευσης,

- τον αριθμό του δελτίου στάθμευσης,

- το όνομα και τη σφραγίδα της υπηρεσίας/του οργανισμού που χορήγησε το δελτίο.

Το δεξιό μέρος της πρόσθιας όψης περιλαμβάνει:

- την ένδειξη «Δελτίο στάθμευσης για άτομα με ειδικές ανάγκες» τυπωμένο με μεγάλα στοιχεία στην ή στις γλώσσες του κράτους μέλους που χορήγησε το δελτίο στάθμευσης 7 η ένδειξη «Δελτίο στάθμευσης» με μικρά στοιχεία, μετά από κατάλληλο κενό, στις λοιπές γλώσσες της Ευρωπαϊκής Ένωσης,

- την ένδειξη «Υπόδειγμα των Ευρωπαϊκών Κοινοτήτων» τυπωμένη στην ή στις γλώσσες του κράτους μέλους που χορήγησε το δελτίο στάθμευσης,

- στο φόντο εμφανίζεται το χαρακτηριστικό του κράτους μέλους που χορήγησε το δελτίο στάθμευσης:

>ΘΕΣΗ ΠΗΝΑΚΑ>

μέσα σε κύκλο με 12 αστέρια, σύμβολο της Ευρωπαϊκής Ένωσης.

Το αριστερό μέρος της οπίσθιας όψης περιέχει:

1. το επώνυμο του κατόχου,

2. το όνομα του κατόχου,

3. την υπογραφή του κατόχου ή κάθε άλλο εγκεκριμένο σήμα του κατόχου, εφόσον προβλέπεται από την εθνική νομοθεσία,

4. τη φωτογραφία του κατόχου.

Το δεξιό μέρος της οπίσθιας όψης περιλαμβάνει:

1. την ένδειξη:

«Το παρόν δελτίο επιτρέπει στον κάτοχό του να επωφελείται των διευκολύνσεων στάθμευσης του κράτους μέλους στο οποίο βρίσκεται» 7

2. την ένδειξη:

«Σε περίπτωση χρησιμοποίησης του δελτίου, αυτό θα πρέπει να εκτίθεται στο πρόσθιο μέρος του οχήματος κατά τρόπο ώστε η πρόσθια όψη του δελτίου να είναι σαφώς ορατή για τις ανάγκες ελέγχου».

Ε. Εκτός από τις ενδείξεις που αναφέρονται στο δεξιό μέρος της πρόσθιας όψης, οι ενδείξεις γράφονται στην ή στις γλώσσες του κράτους μέλους που χορήγησε το δελτίο στάθμευσης.

Στην περίπτωση κατά την οποία ένα κράτος μέλος επιθυμεί να αναγράψει τις ενδείξεις αυτές σε μια εθνική γλώσσα διαφορετική από τις ακόλουθες: αγγλική, γαλλική, γερμανική, δανική, ελληνική, ισπανική, ιταλική, ολλανδική, πορτογαλική, σουηδική και φινλανδική, θα συντάξει ένα δίγλωσσο κείμενο του δελτίου χρησιμοποιώντας μία από τις προαναφερθείσες γλώσσες, με την επιφύλαξη των λοιπών διατάξεων του παρόντος παραρτήματος.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Σ' εκπλήρωση της υποχρέωσης που είχε αναλάβει η Επιτροπή στο Πρόγραμμα μεσοπρόθεσμης κοινωνικής δράσης 1995-1997, να εκπονήσει δηλ. σύσταση σχετικά με την αμοιβαία αναγνώριση των δελτίων στάθμευσης που χορηγούνται στα άτομα με ειδικές ανάγκες, υπέβαλε σχέδιο σύστασης στο Συμβούλιο στις 15 Ιανουαρίου 1996.

2. Η σύσταση βασίζεται στο άρθρο 75 της συνθήκης για την ίδρυση της Ευρωπαϊκής Κοινότητας.

3. Το Ευρωπαϊκό Κοινοβούλιο έδωσε τη γνώμη του σε πρώτη ανάγνωση στις 13 Δεκεμβρίου 1996, η Οικονομική και Κοινωνική Επιτροπή στις 27 Μαρτίου 1996 και η Επιτροπή των Περιφερειών στις 14 Νοεμβρίου 1996.

4. Η Επιτροπή υπέβαλε στο Συμβούλιο, με επιστολή της 5ης Μαρτίου 1997, τροποποιημένη πρόταση προκειμένου να ληφθούν υπόψιν οι τροπολογίες του Ευρωπαϊκού Κοινοβουλίου.

5. Σύμφωνα με το άρθρο 189 Γ της συνθήκης ΕΚ, το Συμβούλιο καθόρισε κοινή θέση στις 19 Δεκεμβρίου 1997.

II. ΣΤΟΧΟΣ

Στόχος της παρούσας σύστασης είναι να γίνουν ομοιόμορφα τα εθνικά δελτία στάθμευσης για άτομα με ειδικές ανάγκες και να αναγνωρίζονται αμοιβαία από τα κράτη μέλη, ώστε να διευκολυνθεί η ελεύθερη κυκλοφορία των ατόμων με ειδικές ανάγκες με οχήματα ιδιωτικής χρήσης.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. Γενικές παρατηρήσεις

2. Τροποποιήσεις του Συμβουλίου στην τροποποιημένη πρόταση της Επιτροπής

(εκτός από αντίθετη ένδειξη, η αρίθμηση (των παραγράφων του αιτιολογικού και του διατακτικού) στην οποία γίνεται παραπομπή είναι η αρίθμηση της κοινής θέσης).

2.1. Προοίμιο

Χάριν σαφήνειας, οι παράγραφοι 2, 3, 4, 5, 6, 9 και 10 του αιτιολογικού της κοινής θέσης απλουστεύθηκαν σε σχέση με την αρχική πρόταση της Επιτροπής. Οι τροποποιήσεις αυτές δεν είναι επί της ουσίας.

Οι παράγραφοι 7 και 8 του αιτιολογικού προστέθηκαν σε σχέση με την τροποποιημένη πρόταση της Επιτροπής. Με την παράγραφο 7, υπενθυμίζεται ότι τα κράτη μέλη είναι τα μόνα αρμόδια να αποφασίσουν ποιοί είναι οι δικαιούχοι του δελτίου στάθμευσης. Η παράγραφος 8 απαντά στις ανησυχίες ορισμένων κρατών μελών, όσον αφορά τον κίνδυνο πλαστογράφησης που θα μπορούσε να παραβλάψει τους νόμιμους δικαιούχους των διευκολύνσεων στάθμευσης. Ωστόσο, και σ' αυτό το θέμα, τα κράτη μέλη ζήτησαν να διατηρήσουν τις αρμοδιότητές τους.

2.2. Δημιουργία κοινοτικού υποδείγματος (σημείο 1)

Όπως και η τροποποιημένη πρόταση της Επιτροπής, η οποία προέβλεπε ότι το κοινοτικό υπόδειγμα θα μπορεί να χρησιμοποιείται εκ παραλλήλου με τα υπάρχοντα περιφερειακά ή εθνικά δελτία για μεταβατική περίοδο καθοριζόμενη από τα κράτη μέλη, η κοινή θέση του Συμβουλίου προβλέπει αντικατάσταση των εθνικών δελτίων από το κοινοτικό υπόδειγμα μόνον μετά από κάποιο διάστημα και παραπέμπει για περαιτέρω λεπτομέρειες στην παράγραφο 5.

Η διατύπωση που επέλεξε το Συμβούλιο περιέχει τη βασική έννοια της «μεταβατικής περιόδου» και απλουστεύει το κείμενο της παραγράφου.

2.3. Αναγνώριση των δελτίων που θεσπίζονται σύμφωνα με το κοινοτικό υπόδειγμα (σημείο 2)

Το Συμβούλιο απάλειψε το επίρρημα «αμοιβαίως», επειδή δεν χρειάζεται να γίνει λόγος για αμοιβαία αναγνώριση των εθνικών δελτίων στη προκειμένη περίπτωση, αφού δημιουργείται ενιαίο κοινοτικό υπόδειγμα.

Επίσης, για διευκρινιστικούς λόγους, το Συμβούλιο ζήτησε να προστεθεί ημερομηνία κατά την οποία αναγνωρίζεται το κοινοτικό υπόδειγμα. Η ημερομηνία αυτή είναι προσεχής, διότι δεν απαιτεί συγκεκριμένη δράση εκ μέρους των κρατών μελών, εκτός ίσως από τις οδηγίες προς τις αστυνομικές αρχές σχετικά με την τήρηση των εθνικών κανόνων κυκλοφορίας και στάθμευσης.

2.4. Δικαιούχοι του δελτίου (σημείο 3)

Μολονότι διατηρείται η έννοια της «περιορισμένης κινητικότητας» που δικαιολογεί κοινοτική δράση για τη δημιουργία ενιαίου κοινοτικού υποδείγματος δελτίου στάθμευσης για άτομα με ειδικές ανάγκες, το Συμβούλιο δεν καθόρισε ακριβώς ποιοί θα πρέπει να είναι οι δικαιούχοι του δελτίου δεδομένου ότι οι όροι χορήγησης διέπονται από την αρχή της επικουρικότητας, αφού η παράγραφος 7 του αιτιολογικού προβλέπει ότι «ο ορισμός των ειδικών αναγκών και οι τρόποι χορήγησης των δελτίων στάθμευσης είναι αρμοδιότητα των κρατών μελών».

2.5. Κατάλογος των προϋποθέσεων χρήσης στα κράτη μέλη (σημείο 4)

Το Συμβούλιο, ακολουθώντας το πνεύμα της τροποποιημένης πρότασης της Επιτροπής σχετικά με αυτό το σημείο, διευκρίνισε ότι ο κατάλογος των διευκολύνσεων στάθμευσης θα καταρτισθεί από την Επιτροπή βάσει των πληροφοριών που θα της διαβιβάσουν τα κράτη μέλη.

Εξ άλλου, το Συμβούλιο διευκρίνισε ότι ο κατάλογος αυτός θα δοθεί στους ενδιαφερομένους κατά τη χορήγηση του δελτίου ή/και κατόπιν αιτήσεώς τους.

2.6. Έκδοση του κοινοτικού υποδείγματος (σημείο 5)

Το Συμβούλιο όρισε ημερομηνία μετά την οποία τα κράτη μέλη δεσμεύονται να θέσουν σε κυκλοφορία τα δικά τους δελτία στάθμευσης σύμφωνα με το κοινοτικό υπόδειγμα. Η επιλεγείσα ημερομηνία προβλέπει λογικές τεχνικές προθεσμίες που επιτρέπουν στα κράτη μέλη την παραγωγή δελτίων.

Εξ άλλου, δεν θα πρέπει να αναγκασθούν τα κράτη μέλη να αντικαταστήσουν όλα τα δελτία τους ταυτοχρόνως, λόγω των σχετικών διοικητικών δυσχερειών ιδίως εάν αντικατασταθούν και τα δελτία των ατόμων με ειδικές ανάγκες που δεν επιθυμούν να μεταβούν σε άλλο κράτος μέλος της Ευρωπαϊκής Ένωσης εκτός του κράτους μόνιμης διαμονής τους. Επομένως, το Συμβούλιο προβλέπει ρητώς ότι η αντικατάσταση των δελτίων θα γίνει σταδιακά και ότι τα εθνικά δελτία θα ισχύουν παράλληλα με τα κοινοτικά για ορισμένο διάστημα. Υπενθυμίζεται ότι η διάταξη αυτή περιλαμβανόταν ήδη στην παράγραφο 1 της τροποποιημένης πρότασης της Επιτροπής. Και στην περίπτωση αυτή, κύρια μέριμνα του Συμβουλίου είναι να έχει μεγαλύτερη σαφήνεια ο δημιουργούμενος μηχανισμός.

2.7. Διατάξεις σχετικές με το κοινοτικό υπόδειγμα του δελτίου στάθμευσης για άτομα με ειδικές ανάγκες (Παράρτημα)

Στο σημείο Δ, το Συμβούλιο αντικατέστησε την «διάρκεια ισχύος» με την «ημερομηνία λήξης».

3. Τροπολογίες του Ευρωπαϊκού Κοινοβουλίου

3.1. Τροπολογίες του Κοινοβουλίου που έγιναν δεκτές από την Επιτροπή

Στην τροποποιημένη πρόταση, η Επιτροπή περιέλαβε ως έχουν ή με ελαφρές τροποποιήσεις τις τροπολογίες 1, 2, 3, 6, 8, 9 και 10.

3.2. Τροπολογίες του Κοινοβουλίου που απορρίφθηκαν από την Επιτροπή

Στην τροποποιημένη πρόταση, η Επιτροπή απέρριψε τις τροπολογίες 2, 5 και 7.